محمد بن یعقوب کلینی

ابوجعفر محمد ولد يعقوب کلینی (864ء -941ء)، عباسی بادشاہ المقتدر باللہ کے زمانے کے بزرگ اخباری شيعہ فقيہ و محدث و عالمِ دين تھے۔ چونکہ وہ بغداد کے "درب السلسلہ" ميں آبسے تھے اسی وجہ سے انہيں "سلسلی" کا لقب ملا ہے۔ اور وہ سنہ 327ھ ميں درب السلسلہ ميں اور "صور" ميں نقل حديث کيا کرتے تھے.

محمد ولد یعقوب کلینی (متوفی 329ھ)، ثقۃ الاسلام کلینی کے نام سے مشہور اکابرینِ فقہ و حدیث میں سے ہیں۔ وہ امام حسن عسکری علیہ السلام کی شہادت کے بعد دنیا میں آئے اور امام مہدی علیہ السلام کے ایامِ ظہور میں موجود تھے۔ ان بزرگ محدثین اور اصحاب سے ان کی ملاقاتیں ہوئی ہیں جنھوں نے براہ راست امام علی نقی علیہ السلام اور امام حسن عسکری علیہ السلام سے حدیثیں سنی تھیں. انھوں نے محمد بن یحیی اشعری، عبد اللہ بن جعفر حمیری، علی بن حسین بن بابویہ قمی، محمد بن یحیی عطار سمیت متعدد بزرگ اساتذہ سے فیض حاصل کیا ہے جبکہ ابن قولویہ، محمد بن علی ماجیلویہ قمی اور احمد بن محمد زراری ان کے شاگردوں میں شامل ہیں۔

ثقۃ الإسلام، شيخ المشائخ، محمد ولد يعقوب ولد اسحق كُلينى رازى، (متوفی 328ھ یا 329ھ) غیبت صغری کے زمانے میں شیعہ اکابرین میں شمار ہوتے تھے اور تیسری صدی ہجری کے نصف سوم اور چوتھی صدی ہجری کے نصف اول کے عظیم ترین شیعہ محدثین کے زمرے میں شمار کیے جاتے ہیں۔ وہ شیعوں کی بنیادی کتاب حدیث کتاب الکافی کے مصنف ہیں.

 پیدائش کب اور کہاں 
اس سوال کا صحیح و دقیق جواب میسر نہیں ہے تاہم سوانح نگاروں نے مسلم جانا ہے کہ ان کی ولادت شہر رے کے نواحی گاؤں کُلَین میں ہوئی ہے۔ ان کی وقتِ پیدائش کے بارے میں موجودہ قرائن اور علائم سے معلوم ہوتا ہے کہ گویا وہ امام مہدی علیہ السلام کی ولادت سے کچھ عرصہ پہلے یا بعد ـ یعنی سنہ ٢55 ہجری کے لگ بھگ پیدا ہوئے ہیں اور غیبت صغری کے زمانے میں رہے ہیں. بحر العلوم نے احتمال دیا ہے کہ ثقۃ الاسلام کُلینی نے امام حسن عسکری علیہ السلام کی زندگی کا حصہ پالیا ہے.معجم رجال الحدیث، ج ١٩، ص 5٨.

 اسماء و القاب 
رجال کی کتب اور سوانح نگاروں نے، کلینی کے حالات زندگی لکھتے ہوئے انھیں جن عناوین اور القاب و کنیات سے یاد کیا ہے، ان میں ابوجعفر، محمد بن یعقوب، ابن اسحٰق، ثقۃ الاسلام، رازی، سِلسِلی اور بغدادی۔الکلینی و الکافی، ص 124 و 125۔ وہ پہلے اسلامی عالم دین ہیں جنہیں "ثقۃ الاسلام" کے لقب سے نوازا گیا ہے؛ جس کی وجہ یہ ہے کہ نہایت متقی اور پرہیزگار تھے، علم و فضیلت کے لحاظ سے اعلی شان و منزلت کے مالک تھے، لوگوں کے دینی مسائل حل کرتے تھے اور عوام اپنے مسائل اور فتاویٰ کے لیے ان سے رجوع کرتے تھے۔ریحانة الادب، ج 5، ص 79۔ انھیں سلسلی اس وجہ سے کہا گیا کہ بغداد جاکر وہ باب کوفہ میں واقع درب السلسلہ میں سکونت پزیر ہوئے تھے۔تاج العروس، ج 18، ص 482۔

 کلینی کا خاندان 
کلینی کا خاندان علم و فضیلت کا خاندان ہے۔ ان کے والد یعقوب بن اسحق اپنے زمانے کے علما میں شمار ہوتے تھے اور ان کا دور غیبت صغری کا دور ہے۔سفینة البحار، ج 2، ص 495۔ ابوالحسن علی بن محمد المعروف بہ علان رازی کلینی کے ماموں ہیں۔ محمد بن عقیل کلینی، احمد بن محمد، محمد بن احمد سب کلینی کے خاندان سے تعلق رکھتے ہیں اور شیعہ اکابرین اور علما اور بزرگوں میں شمار ہوتے ہیں۔روضات الجنات، ج 6، ص 108۔

 حدیث آموزی اور ہجرت بسوئے قم 
رے، کلینی کے زمانے میں اسماعیلی، حنفی، شافعی اور شیعہ کے درمیان آراء و افکار کے معرکے کا مرکز سمجھا جاتا تھا چنانچہ انھوں نے حصول علم اور مختلف مذاہب کی آراء و افکار سے واقفیت کے ساتھ ساتھ حدیث نگاری کا فیصلہ کیا۔ انھوں نے رے میں بزرگ عالم دین ابوالحسن محمد بن اسدی کوفی سے علم حدیث سیکھاالکلینی و الکافی، ص 179۔ اور علم حدیث کی تکمیل کے لیے شہر قم مشرف ہوئے اور اس شہر میں ایسے ملاقات کے ساتھ ملاقاتیں کیں جنھوں نے براہ راست امام علی نقی علیہ السلام اور امام عسکری (ع) سے حدیثیں سنی تھیں اور بزرگ اساتذہ سے حصول فیض کیا۔

 ذاتی اور علمی شخصیت 
تصغیر|یادگار ڈاک ٹکٹ
تراجم اور سوانح و تاریخ کی کتب میں ان کے تعارف اور حالات زندگی کے ضمن میں بیان ہوا ہے کہ ان کے حامی اور مخالفین نے کلینی کے علم و فضل اور عظمت و منزلت کی تصدیق کی ہے۔الفوائد الرجالیہ، ج 3، ص 325۔

 شیعہ اکابرین کی نظر میں 
شیخ طوسی اپنی کتاب رجال میں میں لکھتے ہیں: محمد بن یعقوب کلینی المُکَنّٰی ابو جعفر اعور جلیل القدر عالم دین تھے اور روایت اور حدیث پر عبور رکھتے تھے، ان کی بعض تصانیف ہیں جن کا ذکر الکافی میں آیا ہے۔رجال طوسی، ص 429۔ انھوں نے اپنی ایک کتاب میں کلینی کو ثقہ اور اخبار و روایات کے عالم کے طور پر یاد کیا ہے۔الفہرست، ص 210۔

شیعہ عالم رجال نجاشی کہتے ہیں: وہ کلینی اپنے زمانے میں شیعیانِ رے کے شیخ اور پیشوا اور اور علما کے درمیان علم حدیث اور ضبط و کتابت حدیث کے حوالے سے موثق ترین تھے۔ انھوں نے اپنی عظیم کتاب الکافی کو 20 سال کے عرصے میں تصنیف کیا ہے۔رجال نجاشی، ص 377۔

ابن شہرآشوب،معالم العلماء، ص 134۔ علامہ حلی،خلاصہ الاقوال، ص 245۔ ابن داود حلی، رجال ابن داوود، ص 187۔ تفرشی، نقد الرجال، ج 4، ص 352۔ اردبیلی، جامع الرواہ، ج 2، ص 218۔ اور سید ابوالقاسم خوئیمعجم الرجال الحدیث، ج 19، ص 54۔ سمیت دیگر تمام شیعہ علما نے کلینی کے سلسلے میں شیخ طوسی اور نجاشی کی عبارتوں کی تائید و تصدیق کی ہے۔ سید بن طاووس کا کہنا ہے کہ کلینی کی وثاقت اور امانت پر سب کا اتفاق ہے۔کشف المحجة، ص 159۔

 علمائے اہل سنت کی نگاہ میں 
مشہور سنی مؤرخ ابن اثیر: کلینی علمائے امامیہ کے علما اور اکابرین کے زمرے میں شمار ہوتے ہیں۔الکامل فی التاریخ، ج 8، ص 364۔ 
ذہبی: کلینی شیخِ شیعہ، عالمِ امامیہ اور صاحب تالیفات ہیں۔سیر اعلام النبلاء، ج 15، ص 280۔ 
ابن حجر عسقلانی اور ابن ماکولا: وہ مذہب شیعہ کے فقہا اور مصنفین و مؤلفین میں سے ہیں۔لسان المیزان،ج 5، ص 433۔۔اکمال الکمال، ج 7، ص 186۔ 
ابن عساکر نے بھی اپنی کتاب میں ان کو تعظیم و تکریم کے ساتھ یاد کیا ہے۔تاریخ مدینہ دمشق، ج 56، ص 297۔

 تصنیفات و تالیفات 
محمد بن یعقوب کلینی الکافی کے علاوہ دوسری کتابیں بھی لکھیں ہیں جن سے معلوم ہوتا ہے کہ وہ علم حدیث کے علاوہ دوسرے علوم میں بھی علمی مقام و منزلت کے حامل تھے۔ ان کی بعض تالیفات درج ذیل ہیں:

 الرد علی القرامطہ: یہ کتاب قرمطیوں کے خلاف اور ان کے ناقابل قبول و گمراہ کن عقائد کی تردید کی غرض سے تالیف ہوئی ہے۔
 رسائل الائمہ(ع)
 تعبیر الرؤیا
 کتاب الرجال
 ما قیل فی الائمہ (علیہم السلام) من الشعر، جو کچھ ائمہ علیہم السلام کے بارے میں، شاعری کے حوالے سے کہا گیا ہے۔
 الزی و التجمل
 الدواجن و الرواجن
 الوسائل
 فضل القرآن۔رجال نجاشی، ص 377۔۔رجال طوسی، ص 429۔۔معالم العلماء، ص 134۔

 اساتذہ 
کہا جاتا ہے کہ کلینی نے 50 اساتذہ سے حصول فیض کیا ہے جنھوں نے حدیث املا کرنے (یا تحدیث) کے ساتھ ساتھ ان کے استاد کے عنوان سے بھی کردار ادا کیا ہے اور ان کی تعلیم و تربیت کا اہتمام بھی کیا ہے۔ وہ سب سے زیادہ صاحب تفسیر قمی جناب علی بن ابراہیم قمی سے متاثر تھے جن کا نام انھوں نے الکافی کی 7068 اسناد حدیث میں نقل کیا ہے۔معجم رجال الحدیث، ج 19، ص 59۔ ان کے دوسرے اہم اساتذہ میں کے نام درج ذیل ہے:

 محمد بن یحیی اشعری
 احمد بن ادریس قمی
 احمد بن عبد اللہ بن احمد بن محمد بن خالد برقی
 احمد بن محمد بن عیسی اشعری
 عبداللہ جعفر حمیری
 حسن بن فضل بن یزید یمانی
 احمد بن مہران
 محمد بن حسن طائی
 علی بن حسین ابن بابویہ قمی، پدر شیخ صدوق
 ابن فروخ صفار صاحب کتاب «بصائر الدرجات»
 محمد بن یحیی عطار
 قاسم بن علا
 احمد بن محمد بن سعید ہمدانی المعروف بہ ابن عقدہ۔الکلینی و الکافی، ص 166 اور بعض کے صفحات۔

 شاگرد اور راوی 
ان کے شاگردوں اور ان سے نقل حدیث کرنے والوں میں بھی بعض اکابرین شیعہ شامل ہیں:

 ابو عبد اللہ احمد بن ابراہیم المعروف بہ ابن ابی رافع صیمری
 ابو القاسم جعفر ابن قولویہ صاحب کتاب کامل الزیارات
 ابو محمد ہارون بن موسی تلعبکری
 ابو غالب احمد بن محمد زراری
 محمد بن علی ماجیلویہ قمی
 ابو عبد اللہ محمد بن ابراہیم بن جعفر
 ابو عبد اللہ محمد بن احمد بن قضاعہ صفوانی۔الکلینی و الکافی، ص 182 اور بعد کے صفحات۔

 بغداد کی طرف عزیمت 
تاریخی شواہد کے مطابق الکافی کی تالیف کے اختتام اور تاریخ وفات سے دو سال قبل سنہ 327 ہجری میں انھوں نے بغداد کا سفر اختیار کیا ہے؛ یوں وہ اپنی عمر کے آخری دو سال بغداد میں بسر کرچکے ہیں؛ بغداد ان ایام میں بڑا علمی مرکز تھا۔ سفر بغداد سے قبل الکافی کی تالیف کے اختتام کا ایک ثبوت یہ ہے کہ اس کے باوجود کہ وہ چاروں نائبین خاص (نواب اربعہ) کے معاصر تھے مگر انھوں نے ان سے کوئی بھی حدیث بلاواسطہ نقل نہیں کی ہے۔ چونکہ کلینی شیعہ اور سنی حلقوں میں یکسان طور پر مشہور و معروف تھے چنانچہ شیعہ اور سنی عوام نے فتوی کے لیے ان کی طرف رجوع کیا اور انھیں "ثقۃ الاسلام" کا لقب دیا۔الکلینی و الکافی، ص 264 - 267۔

 وفات اور مدفن 
کلینی شعبان المعظم سنہ 328 ہجری (سال تَناثُر نجوم کو (غیبت صغری کے خاتمے سے ایک سال قبل اور) غیبت کبری کے آغاز کے موقع پر (یا اس سے ایک سال قبل، 70 سال کی عمر میں شہر بغداد میں دار الفناء سے کوچ کرکے دارالبقاء کی طرف رحلت کرگئے۔ریحانة الادب، ج 8، ص 80۔ نجاشی اور شیخ طوسی نے روایت کی ہے کہ این گونہ محمد بن جعفر حسنی المعروف بہ ابو قیراط نے کلینی کی میت پر نماز ادا کی۔ ان کی تدفین باب کوفہ کے مقام پر ہوئی۔ بایں ہمہ ابن عبدون نامی شخص کا کہنا ہے کہ اس نے کلینی کے مقبرے کو شارع طائی پر دیکھا ہے جس کے اوپر ایک کتبہ نصب تھا جس پر کلینی اور ان کے والد کے نام درج تھے۔رجال نجاشی، ص 378۔۔۔الفہرست، ص 210 و 211۔

محمد باقر خوانساری لکھتے ہیں: جو کچھ کلینی کے مرقد کے بارے میں مشہور ہے وہ یہ ہے کہ وہ بغداد اور دجلہ کی مشرقی جانب تکیہ مولویہ میں واقع ہے اور عامہ اور خاصہ ان کی زیارت کو آتے ہیں۔روضات الجنات، ج6، ص 108۔

 مزید دیکھیے 
 کتاب الکافی
 حسن اللہیاری
 محمد باقر مجلسی

 مآخذ 

 بحرالعلوم، سید محمد مہدی، الفوائد الرجالیہ، تحقیق محمد صادق بحرالعلوم، تہران، مکتبہ الصادق، 1363ہجری شمسی۔
 خویی، ابو القاسم، معجم رجال الحدیث، بی جا، بی نا، 1413ہجری۔
 طوسی، محمد بن حسن، الفہرست، تحقیق جواد قیومی، بی جا، نشر الفقاہہ، 1417ہجری۔
 نجاشی، احمد بن علی، رجال النجاشی، قم، مؤسسہ النشر الاسلامی، 1416ہجری۔
 غفار، عبد اللہ الرسول، الکلینی و الکافی، قم، مؤسسہ النشر الاسلامی، 1416ہجری۔
 ذہبی، محمد بن احمد، سیر اعلام النبلاء، بیروت، مؤسسہ الرسالہ، 1413ہجری۔
 زبیدی، محب الدین، تاج العروس من جواہر القاموس، بیروت، دارالفکر، 1414ہجری۔
 طوسی، محمد بن الحسن، رجال الطوسی، تحقیق جواد قیومی، قم، مؤسسہ النشر الاسلامی، 1415ہجری۔
 ابن شہر آشوب، محمد علی، معالم العلماء، قم، بی نا، بی تا.
 حلی، حسن بن یوسف، خلاصہ الاقوال فی معرفہ الرجال، تحقیق جواد قیومی، بی جا، نشر الفقاہہ، 1417ہجری۔
 ابن داود حلی، حسن بن علی، رجال ابن داود، نجف، المطبعہ الحیدریہ، 1392ہجری۔
 تفرشی، محمد بن حسین، نقد الرجال، قم، آل البیت، 1418ہجری۔
 اردبیلی، محمد علی، جامع الرواہ، بی جا، مکتبہ المحمدی، بی تا.
 سید بن طاوس، علی بن موسی، کشف المحجہ لثمرہ المہجہ، نجف، المطبعہ الحیدریہ، 1370ہجری۔
 ابن اثیر، علی بن ابی الکرم، الکامل فی التاریخ، بیروت، دار صادر، 1386ہجری۔
 عسقلانی، ابن حجر، لسان المیزان، بیروت، مؤسسہ الاعلمی، 1390ہجری۔
 ابن ماکولا، اکمال الکمال، بی جا، دار احیاء التراث العربی، بی تا.
 ابن عساکر، علی بن حسن، تاریخ مدینہ دمشق، بیروت، دارالفکر، 1415ہجری۔
 مدرس، محمد علی، ریحانہ الادب فی تراجم المعروفین بالکنیہ او اللقب، تہران، خیام، 1369ہجری شمسی۔
 خوانساری، محمد باقر، روضات الجنات فی احوال العلماء و السادات، قم، اسماعیلیان، بی تا.
 قمی، شیخ عباس، سفینہ البحار، قم، اسوہ، بی تا.

 حوالہ جات 

زمرہ:864ء کی پیدائشیں
زمرہ:941ء کی وفیات
زمرہ:دسویں صدی میں اسلامی مذہبی رہنما
زمرہ:شیعہ محدثین
زمرہ:فارسی شخصیات
زمرہ:علمائے شیعہ
زمرہ:دسویں صدی کی ایرانی شخصیات
زمرہ:قرون وسطی کی فارسی شخصیات
زمرہ:نویں صدی کی ایرانی شخصیات
زمرہ:860ء کی دہائی کی پیدائشیں
زمرہ:رے (شہر) کی شخصیات
زمرہ:مدونین حدیث
زمرہ:ویکی ڈیٹا سے مختلف مختصر وضاحت
زمرہ:ایران کے محدثین
زمرہ:258ھ کی پیدائشیں
زمرہ:940ء کی وفیات
زمرہ:942ء کی وفیات
زمرہ:329ء کی وفیات
زمرہ:250ء کی پیدائشیں
زمرہ:مسلمان علما
زمرہ:دسویں صدی کے مسلم الٰہیات دان
زمرہ:شیعیت
زمرہ:اسلام
زمرہ:مسلم شخصیات
زمرہ:نویں صدی کے مسلم الٰہیات دان
زمرہ:ایران میں مذہب
زمرہ:راویان حدیث
زمرہ:علماء علوم اسلامیہ